Το **Πανεπιστήμιο της Εγγύς Ανατολής** (αγγλικά: *Near East University*, τουρκικά:*Yakın Doğu Üniversitesi*) είναι ιδιωτικό πανεπιστήμιο με έδρα την μη αναγνωρισμένη Τουρκική Δημοκρατία της Βόρειας Κύπρου. Ιδρύθηκε στη Βόρεια Λευκωσία το 1988 από τον Σουάτ Γκιουνσέλ, τουρκοκυπριακής καταγωγής ο οποίος και παραμένει αποκλειστικός ιδιοκτήτης του. Πρόεδρος του διοικητικού συμβουλίου είναι ο υιός του, Ιρφάν Γκιουνσέλ.

Το Πανεπιστήμιο Νήαρ Ηστ διαθέτει 16 σχολές και 98 τμήματα, 4 επαγγελματικές σχολές, 2 λύκεια και 4 μεταπτυχιακά προγράμματα που προσφέρουν προγράμματα σε προπτυχιακό και μεταπτυχιακό επίπεδο. Με περισσότερους από 25,000 φοιτητές, είναι το μεγαλύτερο πανεπιστήμιο στην Βόρεια Κύπρο.

Ιστορία
-------

Το Πανεπιστήμιο Νήαρ Ηστ ιδρύθηκε από τον Günsel το 1988. Ξεκίνησε την λειτουργία των ανώτατων σπουδών με δυο σχολές και συνεπώς ίδρυσε 14 ακόμα σχολές, τέσσερις μεταπτυχιακές σχολές και 15 ερευνητικά κέντρα. Η Ιατρική Σχολή ιδρύθηκε το 2008.

Πανεπιστημιούπολη
-----------------

Το Πανεπιστήμιο Νήαρ Ηστ όπως φαίνεται από την Λευκωσία
Όλες οι εγκαταστάσεις και οι εκπαιδευτικοί οργανισμοί του πανεπιστημίου βρίσκονται στην πανεπιστημιούπολη, μαζί με το Κολέγιο Νήαρ Ηστ (δευτεροβάθμια εκπαίδευση), το δημοτικό σχολείο Νήαρ Ηστ και τον παιδικό σταθμό Νήαρ Ηστ. Η πανεπιστημιούπολη απέχει λίγα χιλιόμετρα μακριά από την πόλη της Λευκωσίας και είναι προσβάσιμη από την Λεωφόρο Νήαρ Ηστ. Η μετάβαση από την πανεπιστημιούπολη έως την πόλη πραγματοποιείται μέσω της αστικής συγκοινωνίας και περνάει μέσα από την πόλη.

Η πανεπιστημιούπολη φιλοξενεί το Πολιτιστικό και Συνεδριακό Κέντρο Ατατούρκ, τον μεγαλύτερο χώρο στην Βόρεια Λευκωσία, με μια μεγάλη αίθουσα που έχει χωρητικότητα 700 άτομα και καλύπτει μια έκταση 163.85 τετρ. μέτρων. Το Κέντρο φιλοξενεί πολλά συνέδρια, συναυλίες, χορευτικά σόου και άλλες πολιτιστικές εκδηλώσεις, όπως το ετήσιο διεθνές Φεστιβάλ Θεάτρου της Κύπρου. Φιλοξενεί επίσης τέσσερεις, μικρότερες αίθουσες. Η πανεπιστημιούπολη περιλαμβάνει επιπλέον τρία μεγάλα αμφιθέατρα, μικρά αμφιθέατρα που βρίσκονται στην ακαδημαϊκή βιβλιοθήκη και τρία μουσεία : το Μουσείο Επικοινωνιών, το Μουσείο Τέχνης και το Μουσείο Κλασικών Αυτοκινήτων.

Το Μουσείο Κλασικών Αυτοκινήτων στο Πανεπιστήμιο Νήαρ Ηστ ιδρύθηκε το 2007 και έχει πάνω από 140 οχήματα. Μια εφαρμογή για κινητά είναι διαθέσιμη τόσο στα αγγλικά όσο και στα τουρκικά για τους επισκέπτες προκειμένου να μάθουν τα χαρακτηριστικά των εκθεσιακών αυτοκινήτων.

Οργάνωση
--------

Η Σχολή Μηχανικών
Η Νομική Σχολή
Το πανεπιστήμιο έχει 16 σχολές και 90 τμήματα. Ακολουθεί η λίστα με τις σχολές :

* Παιδαγωγική Σχολή Ατατούρκ
* Αρχιτεκτονική Σχολή
* Σχολή Τεχνών και Επιστημών
* Σχολή Μέσων Μαζικής Ενημέρωσης
* Οδοντιατρική Σχολή
* Θεολογική Σχολή
* Σχολή Οικονομικών και Διοικητικών Επιστημών
* Σχολή Μηχανικών
* Σχολή Καλών Τεχνών και Σχεδίου
* Ιατρική Σχολή
* Νομική Σχολή
* Σχολή Ναυτιλιακών Σπουδών
* Φαρμακευτική Σχολή
* Κτηνιατρική Σχολή
* Σχολή Εφαρμοσμένων Τεχνών

Δίδακτρα
--------

Το 2016-17 τα ετήσια δίδακτρα για την ιατρική και την οδοντιατρική σχολή ανέρχονταν στα €12,500 ενώ για τα υπόλοιπα τμήματα ανερχόταν στα €5,600, με επιπλέον €105 για την εγγραφή, €200 για τις ετήσιες κοινωνικές εκδηλώσεις και €50 για την ασφάλεια υγείας.

Παραπομπές
----------

1. ↑  «Study In North Cyprus». *web.archive.org*. 24 Μαΐου 2011. Αρχειοθετήθηκε από το πρωτότυπο στις 24 Μαΐου 2011. Ανακτήθηκε στις 13 Απριλίου 2021. CS1 maint: Unfit url (link)
2. ↑  Asıroglu, Faruk (10 Οκτωβρίου 2015). «Kurucu Rektör Dr. Suat İ. Günsel». *Yakın Doğu Üniversitesi I neu.edu.tr* (στα Τουρκικά). Ανακτήθηκε στις 13 Απριλίου 2021.
3. ↑  «Near East University». *Top Universities* (στα Αγγλικά). Ανακτήθηκε στις 13 Απριλίου 2021.
4. ↑  «Near East University | University Info | 37 Masters in English - Mastersportal.com». *www.mastersportal.com*. Αρχειοθετήθηκε από το πρωτότυπο στις 13 Απριλίου 2021. Ανακτήθηκε στις 13 Απριλίου 2021.
5. 1 2  Asıroglu, Faruk (10 Οκτωβρίου 2015). «Fakülteler». *Yakın Doğu Üniversitesi I neu.edu.tr* (στα Τουρκικά). Ανακτήθηκε στις 13 Απριλίου 2021.
6. ↑  «2014-2015 Güz Dönemi KKTC Üniversitelerine Uyruklarına Göre Kayıtlı Öğrenci Sayıları. | Milli Eğitim Bakanlığı». *web.archive.org*. 3 Ιανουαρίου 2015. Αρχειοθετήθηκε από το πρωτότυπο στις 3 Ιανουαρίου 2015. Ανακτήθηκε στις 13 Απριλίου 2021. CS1 maint: Unfit url (link)
7. ↑  «Yakın Doğu Üniversitesi». *Sabah* (στα Τουρκικά). Ανακτήθηκε στις 13 Απριλίου 2021.
8. ↑  Asıroglu, Faruk (11 Οκτωβρίου 2015). «Yakın Doğu Kreşi». *Yakın Doğu Üniversitesi I neu.edu.tr* (στα Τουρκικά). Ανακτήθηκε στις 13 Απριλίου 2021.
9. ↑  Kaçamak, Batur (16 Οκτωβρίου 2015). «İletişim». *Yakın Doğu Üniversitesi I neu.edu.tr* (στα Τουρκικά). Ανακτήθηκε στις 13 Απριλίου 2021.
10. ↑  Asıroglu, Faruk (20 Οκτωβρίου 2015). «Transportation». *Near East University I neu.edu.tr* (στα Αγγλικά). Ανακτήθηκε στις 13 Απριλίου 2021.
11. ↑  «Kıbrıs Tiyatro Festivali başlıyor | Kültür & Sanat Haberleri | Havadis Gazetesi - Kıbrıs». *web.archive.org*. 8 Δεκεμβρίου 2015. Αρχειοθετήθηκε από το πρωτότυπο στις 8 Δεκεμβρίου 2015. Ανακτήθηκε στις 13 Απριλίου 2021. CS1 maint: Unfit url (link)
12. ↑  Asıroglu, Faruk (11 Οκτωβρίου 2015). «Atatürk Kültür ve Kongre Merkezi». *Yakın Doğu Üniversitesi I neu.edu.tr* (στα Τουρκικά). Ανακτήθηκε στις 13 Απριλίου 2021.
13. ↑  Asıroglu, Faruk (11 Οκτωβρίου 2015). «Amfiler». *Yakın Doğu Üniversitesi I neu.edu.tr* (στα Τουρκικά). Ανακτήθηκε στις 13 Απριλίου 2021.
14. ↑  Asıroglu, Faruk (11 Οκτωβρίου 2015). «Müzeler». *Yakın Doğu Üniversitesi I neu.edu.tr* (στα Τουρκικά). Ανακτήθηκε στις 13 Απριλίου 2021.
15. ↑  «Museum Guide Mobile App: The Case of the Near East University Classical Car Museum» (στα αγγλικά). *Procedia - Social and Behavioral Sciences* **131**: 278–285. 2014-05-15. doi:10.1016/j.sbspro.2014.04.117. ISSN 1877-0428. .

Εξωτερικοί σύνδεσμοι
--------------------

* Επίσημος ιστότοπος
* Museum of Classical and Sports Cars of Near East University, English version

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130590382
* LCCN: no2010016316
* ISNI: 0000 0004 0596 0713

 |

 |